използвани за включването в списъка, и следва да е съобразено с международните стандарти, като например глава 15.1 „Заразяване с вируса на африканската чума по свинете“ от кодекса на OIE, като например посочване на липсата на болестта за период от поне 12 месеца в зоната или в държавата. В определени ситуации, като се имат предвид обосновката, предоставена от компетентния орган на въпросните държави членки и научно обоснованите принципи и критерии за определяне на регионализацията на географски принцип, дължаща се на африканската чума по свинете, както и наличните на равнището на Съюза насоки, този период следва да се намали на три месеца.
 (9)
 Що се отнася до рисковете от разпространение на африканската чума по свинете, движенията на пратки от свине и различни продукти от свине пораждат различни степени на риск. Като общо правило движенията на пратки от отглеждани свине, зародишни продукти и странични животински продукти от свине от ограничителни зони пораждат по-висока степен на риска от гледна точка на експозиция и последици, отколкото движенията на пратки от продукти от животински произход, включително по-специално прясно месо и месни продукти, включително естествени обвивки, както е посочено в научното становище на Европейския орган за безопасност на храните (ЕОБХ) относно африканската чума по свинете, прието на 11 март 2010 г. (7). Следователно движенията на пратки от отглеждани свине и различни продукти от свине от ограничителни зони II и III, изброени в приложение I към настоящия регламент, следва да бъдат забранени пропорционално на свързания риск и при отчитане на правилата, изложени в Делегиран регламент (ЕС) 2020/687 и Делегиран регламент (ЕС) 2020/2154 на Комисията (8).
 (10)
 Правилата, определени в Делегиран регламент (ЕС) 2020/686 на Комисията (9) допълват Регламент (ЕС) 2016/429 по отношение на одобряването на животновъдни обекти за зародишни продукти, регистрите на животновъдните обекти за зародишни продукти, които трябва да се поддържат от компетентните органи, задълженията за водене на дневник от операторите, изискванията за проследимост и ветеринарно-здравните изисквания и ветеринарното здравно сертифициране и изискванията за уведомяване за движение в рамките на Съюза на пратки от зародишни продукти от определени отглеждани сухоземни животни, за да се избегне разпространението на заразни болести по животните от тези продукти в рамките на Съюза. Настоящият регламент следва да съдържа препратка към Делегиран регламент (ЕС) 2020/689 във връзка с информацията относно одобрените животновъдни обекти за зародишни продукти от свине, която се изисква компетентният орган да съхранява.
 (11)
 В Регламент (ЕС) No 1069/2009 (10) са установени здравни правила относно страничните животински продукти с цел предотвратяване и свеждане до минимум на рисковете за здравето на животните, произтичащи от тези странични продукти. Освен това в Регламент (ЕС) No 142/2011 на Комисията (11) са установени определени здравни правила относно страничните животински продукти, обхванати от Регламент (ЕО) No 1069/2009, включително правила относно изискванията за сертифициране във връзка с движението на пратки от тези странични продукти в Съюза. Тези правни актове не обхващат всички специфични детайли и аспекти във връзка с риска от разпространение на африканската чума по свинете чрез странични животински продукти, получени от свине, отглеждани в ограничителни зони II и III, и странични животински продукти, получени от диви